
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 699 

17 Σεπτεμβρίου 1998 


ΠΟΛΕΟΔΟΜΙΑ 


ΔΙΑΤΑΓΜΑΤΑ 

Έγκριση πολεοδομικής μελέτης τμημάτων των πολεοδο- 
μικών ενοτήτων 5 και 6 του Δήμου Καματερού (ν. 
Αττικής) καιτροποποίηση σχεδίου στα όρια σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1, 2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές 
ρυθμίσεις» (Α' 33) όπωςτο άρθρο 6τροποποιήθηκε με την 
παρ. 2του άρθρου 8του Ν. 1512/1985 «Τροποποίηση και 
συμπλήρωση πολεοδομικών διατάξεων, ρύθμιση συνα¬ 
φών θεμάτων και θεμάτωντου Ταμείου Νομικών» (Α' 4). 

2. Τις διατάξεις των άρθρων 3 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7,8 και 9 του Ν. 
1577/1985 «Γενικός Οικοδομικός Κανονισμός» (Α' 210) ό¬ 
πως τροποποιήθηκαν με το άρθρο 13 (παρ. 1,2 και 3) του 
Ν. 1647/1986 «Οργανισμός κτηματολογίου και 
Χαρτογραφήσεων Ελλάδας ΌΚΧΕ" και άλλες σχετικές 
διατάξεις» (Α' 141) και το άρθρο 1 (παρ. 3 και 4) του Ν. 
1772/1988 «Τροποποίηση διατάξεων του Ν. 1577/1985 
"ΓΟΚ 1 και άλλες σχετικές διατάξεις» (Α' 91). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως αυ¬ 
τό προστέθηκε με το άρθρο 27 του Ν. 2081/1992 (Α' 154) 
και αντικαταστάθηκε με την παρ. 2ατου άρθρου 1 του Ν. 
2469/1997 (Α'38). 

5. Την 30711/1494/12.4.1988 απόφαση του Υπουργού 
Περιβάλλοντος, Χωροταξίας και Δημοσίων Έργων και 
του Υφυπουργού Γεωργίας «Έγκριση Γενικού 
Πολεοδομικού Σχεδίου (Γ.Π.Σ.) του δήμου Καματερού (ν. 
Αττικής)» (Δ' 542) όπως επαναδημοσιεύτηκε με την 
92174/5805/5.10.1996 όμοια απόφαση (Δ' 1365). 

6. Τις 129/1987,172/1987,342/1991,21/1993,224/1996 
και 91/1997 γνωμοδοτήσεις του Δημοτικού Συμβουλίου 
Καματερού. 


7. Τις 27/1988 και 17/1993 γνωμοδοτήσεις του 
Συμβουλίου Χωροταξίας, Οικισμού και Περιβάλλοντος 
Νομαρχίας Δυτικής Αττικής και την 24/1997 γνωμοδότη¬ 
ση του Συμβουλίου Χωροταξίας, Οικισμού και 
Περιβάλλοντος Τομέα Δυτικής Αθήνας Νομαρχιακής 
Αυτοδιοίκησης Αθηνών - Πειραιώς. 

8. Την 303/1997 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάροςτου κρατικού 
προϋπολογισμού και του οικείου Ο.Τ.Α. 

10. Την 289/1998 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται: 

α) Τοπολεοδομικό σχέδιο τμημάτωντωνπολεοδομικών 
ενοτήτων 5 και 6 του Δήμου Καματερού (ν. Αττικής(, με 
τον καθορισμό οικοδομήσιμων χώρων, οδών, πεζοδρό¬ 
μων, χώρων κοινοχρήστου πρασίνου, χώρου παιδικής χα¬ 
ράς, πλατείας, στάθμευσης αυτοκινήτων (Ρ) και 

β) Η τροποποίηση του εγκεκριμένου ρυμοτομικού σχε¬ 
δίου του ίδιου δήμου στα όρια σύνδεσης με την περιοχή 
επέκτασης, με τη μετατόπιση και κατάργηση ρυμοτομι¬ 
κών γραμμών και μετατόπιση πεζοδρόμου όπως οι ρυθμί¬ 
σεις των παραγράφων α και β φαίνονται στα επτά (7) σχε¬ 
τικά χρωματισμένα πρωτότυπα διαγράμματα σε κλίμακα 
1:1000, που θεωρήθηκαν από τον Προϊστάμενο της 
Διεύθυνσης Τοπογραφικών Εφαρμογών με την 
17263/1998 πράξη του και που αντίτυπά τους σε φωτο¬ 
σμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με την παρ. α 
του άρθρου 1 του παρόντος. 

Άρθρο 3 

1. Στους οικοδομήσιμους χώρους της παραπάνω πε¬ 
ρισσής, επιτρέπονται οι χρήσεις γενικής κατοικίας, όπως 
προσδιορίζονται από το άρθρο 3 του από 23.2.1987 Π. 
Δ/τος (Δ' 166) και ειδικότερα: 

- κατοικία 

- ξενώνες μικρού δυναμικού (μέχρι 20 κλίνες) 

- εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (παντοπω¬ 
λεία, φαρμακεία, χαρτοπωλεία κ.λπ.) με μέγιστη επιφά¬ 
νεια 80 τ.μ. ανά αυτοτελή ιδιοκτησία και μόνο στο ισόγειο 
των οικοδομών 

- γραφεία, τράπεζες, ασφάλειες, κοινωφελείς οργανι¬ 
σμοί 

- κτίρια εκπαίδευσης 

- εστιατόρια 

- αναψυκτήρια 

- θρησκευτικοί χώροι 

- κτίρια κοινωνικής πρόνοιας 

- επαγγελματικά εργαστήρια χαμηλής όχλησης 

- πρατήρια βενζίνης 

- αθλητικές εγκαταστάσεις 

- κτίρια, γήπεδα στάθμευσης 

- πολιτιστικά κτίρια (και εν γένει πολιτιστικές εγκατα¬ 
στάσεις). 

2. Απαγορεύται η κατασκευή και λειτουργία καφετε¬ 
ριών, λεσχών και παμπ - μπαρ, σε απόσταση μικρότερη 
των 500 μέτρων, από τον περίβολο των σχολικών κτιρίων. 

Άρθρο 4 

Στο πρόσωπο των οικοπέδων, οικοδομημένωνή μη, που 
βρίσκονται στην περιοχή της οποίας εγκρίνεται το σχέδιο 
με το άρθρο 1 παρ. α του παρόντος, επιβάλλεται προκή¬ 
πιο πλάτους τριών (3), τεσσάρων (4), επτά (7) μέτρων ό¬ 
πως φαίνεται στα διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 


1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τ. μέτρα. 

2. Κατά παρέκκλιση της προηγουμένης παραγράφου 
θεωρούνται άρτια και οικοδομήσιμα τα οικόπεδα που 
προκύπτουν από την οριστική πράξη εφαρμογής της πο- 
λεοδομικής μελέτης εφόσον έχουν ελάχιστο πρόσωπο ο¬ 
κτώ (8) μέτρα, ελάχιστο εμβαδόν 150 τ.μ. 

3. Επιπλέον των προϋποθέσεων των προηγουμένων πα¬ 
ραγράφων απαιτείται όπως: 

α) Στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ. μέ¬ 
τρα και ελάχιστη πλευρά πέντε (5) μέτρα και 

β) Τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π. Δ/τος (Δ' 284). 

4. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των αναγερθησομένων 
κτιρίων: επτά και μισό (7,50) μέτρα. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 28 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛίαΤΗΣ 

ΝΟΜΑΡΧΙΑ ΑΤΤΙΚΗΣ 


ΑΙΑΜΕΡΙΣΜΑ ΔΥΤ. ΑΤΤΙΚΗΣ 

ΝΟΜΑΡΧΙΑ ΑΤΤΙΚΗΣ 
ΑΙΑΜΕΡΙΙΜΑ ΑΥΤ. ΑΤΤΙΚΗΣ 

ΝΟΜΑΡΧΙΑ ΑΤΤΙΚΗΣ 
ΛΤΑΜΕΡΙΙΜΑ ΑΥΤ. ΑΤΤΙΚΗΣ 

’δ/ΝΣΗ ΠΟΛΕΟΔΟΜΙΑ! 


ΚΤΗΜΑΤΟΛΟΓΙΚΟ ΔΙΑΓΡΑΜΜΑ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















